Sergej Vasilievič Lukianenko

**Sergej Vasilievič Lukianenko** (; * 11. apríl 1968, Karatau, Kazachstan) je ruský spisovateľ, autor desiatok poviedok a románov na tému sci-fi a fantasy. 

V roku 1990 doštudoval medicínu v obore lekár – terapeut. Do roku 1996 žil v Alma–Ate, potom sa presťahoval do Moskvy. Najprv nejakú dobu pracoval ako psychiater, neskôr sa stal zástupcom šéfredaktora časopisu Svety. Od roku 1995 sa venuje výhradne písaniu kníh.

## Prvé kroky
Jeho prvé poviedky vyšli v časopisoch. Spočiatku výrazne napodobňoval ruských autorov. Veľmi rýchlo si však vypracoval svoj vlastný originálny štýl. Do povedomia širšej verejnosti sa dostal v roku 1992 vďaka zbierke  poviedok *Atómový sen* a románu *Rytieri štyridsiatich ostrovov*.

## Diela
Medzi jeho najlepšie diela patrí rozsiahla trilógia utvorená z románov *Hranica snov*, *Vládcovia ilúzií* a *Tiene snov*. Býva označená ako netradičná space opera, niekedy dokonca za filozofickú space operu. Ďalšie trilógie tohto autora, ktoré stoja za zmienku, sú *Dneska, mami!* a *Lord z planéty Zem*.

Sergej Lukianenko  sa stal známym aj prostredníctvom internetu. Jeho kniha *Bludisko odrazov* sa v Rusku stala kultovou a stiahli ju desiatky tisíc ľudí. Pokračovanie knihy je román *Klamúce zrkadlá*. Najväčšiu slávu však Sergej Lukianenko získal vďaka románu *Nočná hliadka*, na ktorý nadväzujú romány *Denná hliadka* a *Súmračná hliadka*. Príbehy o boji síl Svetla a Tmy  v uliciach dnešnej Moskvy sa v Rusku tešia obrovskej popularite – obzvlášť potom, čo sa v roku 2004  objavila filmová verzia prvého dielu. Film videlo rekordné množstvo divákov a bolo natočené aj pokračovanie.

## Zoznam diel
### cyklus Hliadka
* Nočná hliadka (*Ночной Дозор*), román, 1998
* Denná hliadka (*Дневной Дозор*), román, 2000 (spoluautor **Vladimir Nikolajevič Vasiljev**)
* Šerá hliadka (*Сумеречный Дозор*), román, 2004
* Posledná hliadka (*Последний Дозор*), román, 2005
* Nová hliadka (*Новый Дозор*), román, 2012
Tiež:
* Temná Hliadka (*Лик Черной Пальмиры*), román, 2003 (autor **Vladimir Nikolajevič Vasiljev**)
* Drobná hliadka (*Мелкий дозор*), poviedka, 2007 (Publikované v knihe "Mýty Megapolis" ("*Мифы Мегаполиса*"), ACT Publishers (*Издательство АСТ*), 2007)
* Prorok a súmrak (*Пророк и сумрак*), úryvok, 2011 (Publikované v knihe "Nové mýty Megapolis" ("*Новые мифы мегаполиса*"), ACT Publishers (*Издательство АСТ*), 2011) Prvých osem kapitol z knihy Nová hliadka v podobe príbehu.
* Time of Inversions (*Время инверсий*), 2012 (autor **Vladimir Nikolajevič Vasiljev**)
* Vianočná hliadka (*Новогодний дозор*), poviedka, 2013 (Publikované v časopise *Антенна-Телесемь* 25.12. 2013)

### Ostatné
* Rytieri štyridsiatich ostrov (Рыцари Сорока Островов), román, 1990
* Chlapec a tma (Мальчик и Тьма), román, 1994
* Vládcovia ilúzií (Императоры иллюзий), román, 1995
* Hranice snov (Линия Грез), román, 1995 
* Hviezdy sú studené hračky (Звезды - холодные игрушки), román
* Bludisko odrazov  (Лабиринт отражений), román, 1996
* Ostrov Rusko (Остров Русь), poviedka
* Planéta, ktorá nie je (Планета, которой нет), román, 1996 
* Princezná zasluhuje smrť (Принцесса стоит смерти), poviedka, 1996
* Dneska, mami! (Сегодня, мама!), poviedka
* Sklenené more (Стеклянное море), román, 1996
* Hviezdny tieň(Звездная Тень), román, 1997
* Studené brehy (Холодные берега), román, 1997
* Cár, carevič, kráľ, králevič… (Царь, царевич, король, королевич…), poviedka 
* Jesenné návštevy  (Осенние визиты), román, 1998
* Tiene snov (Тени снов), poviedka, 1998
* Klamúce  zrkadlá (Фальшивые зеркала), román, 1998
* Génom (Геном), román, 1999
* Nie je čas pre draky (Не время для драконов), román, 1999
* Blíži sa ráno (Близится утро), román, 2000
* Priehľadné vitráže (Прозрачные витражи), poviedka, 2000
* Tance na snehu (Танцы на снегу), román, 2000
* Spektrum (Спектр), román, 2001
* Krédo (Кредо), poviedka, 2005
* Koncept (Черновик), román, 2005

## Filmové zpracovania
* Nočná hliadka (*Ночной Дозор*), 2004, režisér Timur Bekmambetov (*Тимур Бекмамбетов*)
* Denná hliadka (*Дневной Дозор*), 2006, režisér Timur Bekmambetov (*Тимур Бекмамбетов*)
* Aziris Nuna (*Азирис Нуна*), 2006 Podľa poviedky Dneska, mami!, režisér Oleg Kompasov (*Олег Компасов*)
*
## Ocenenia
Okrem celého radu menších literárnych cien je Sergej Lukianenko takisto držiteľom Aelity, najprestížnejšieho ruského science fiction a fantasy ocenenia, ktoré sa udeľuje za najväčší prínos do rozvoja fantastických článkov.

## Iné projekty

## Externé odkazy
* Oficiálna stránka Sergeja Lukianenka 
* Medzinárodná stránka Sergeja Lukianenka 
* Informácie v angličtine na Rusian Science fiction & Fantasy Web site

Kategória:Ruskí spisovatelia
Kategória:Kazašskí spisovatelia
Kategória:Ruskí psychiatri
Kategória:Kazašskí psychiatri
Kategória:Kazašské osobnosti ruského pôvodu